Тақырыбы: **«Діни қағидаларды қастерлейік!»**Мақсаты: Оқушыларға діни тәрбие берумен қатар бір Аллаға сенімдерін арттыру, ислам дінін уағыздау арқылы балаларды тазалыққа, имандылыққа тәрбиелеу. Оқушыларды адалдыққа, қайырымдылыққа, мейірімділікке, ізгілікке тәрбиелеу.  
Көрнекілігі: «Абай» энциклопедиясы, тақырыпқа байланысты нақыл сөздер, слайд.  
Сабақтың түрі: Кездесу  
Барысы:  
I. Кіріспе. Мұғалімнің сөзі. Дін туралы түсінік.  
II. «Ислам дінінің қағидалары».  
III. «Исламдағы отбасының маңызы»  
IV. «Отанды сүю-иманнан.   
V. Сұрақ –жауап  
Мұғалімнің сөзі:  
Бүгінгі ашық тәрбие сағаттында имандылық, ислам діні, Аллаға құлшылық ететін жастар және басқа діни сөздер туралы айтылмақ.  
Діндер өте көп , ерекшеліктеріне қарай ол сан әрекет.Дегенмен ғылымда дін туралы анықтамалар бар.Дін ( лат.- қасиетті ,құдайшыл,тақуа) – адамның тылсым әлем күшіне, құдайға деген сенімінің кемеліне жеткен түрінде қалыптасқан , оның түсінігінде, қылығында , іс-әрекетінде көрініс табатын дүниетанымы.Дін туралы әрбір анықтама діннің әртүрлі ерекшеліктерін көрсеткен. Сондай-ақ , барлық анықтама діннің адам үшін пайдалы екендігіне тоқтаған.  
«Дін дегеніміз»-адамдарды тек игілікке , жақсылыққа бағыттайтын заңнама ретіндегі іс-әрекеттер жиынтығы, әрі Тәңірдің аяны арқылы қол жеткізетін ақиқат. Ол дами келе адамның танымын, сенімін қалыптастыратын күшке айналды. Адамзат баласын өзге жаратылыстан ажыратып , өзінің осы жаратылған барша жаратылыстың қожасы екендігін, бірақ сол үшін осы әлемнің иесі алдында жауапты екендігін сезіндіретін нәрсе – дін.  
«дін – адамды туралық пен әдемілікке жетелейтін жол» , адам өмірін тәртіпке келтіретін жүйе», адамды шындыққа жеткізетін жарық»  
Дін – адам жанының азығы, Жаратушыға деген сенім .Дін адамның ауыр қылмыстар мен күнәлі істерге бармауына ықпал етеді.Өйткені дүниежүзіндегі діндердің қайсыбірін алып қарасақ ,оның бәрі жеке адамға ,қоғамға зиян тигізетін жолдарға баруға тиым салады.  
Иудаизм – бұл еврей халқының ұлттық діні. Иудаизм ілімінің негізінде иудейлер өмірінің барлық салаларын реттейтін қатаң монотеизм жатыр 2011 жылдың басында елімізде 26 діни бірлестік есепте тұрған.  
Православие – христиан конфессияларының бірі. Елімізде православиелік Қазақстан Православ шіркеуі, Армян апостолдық шіркеуі және көне әдет-ғұрыптық қауымдар қызмет атқарады. 2011 жылдың басында 304 православ діни бірлестігі болған.  
Ислам – VII ғасырдың басында пайда болған әлемдік дін. Қазақ жеріне ислам осыдан 12 ғасырдан астам уақыт бұрын келген. 2012 жылдың 19 маусымында «Қазақстан мұсылмандары діни басқармасы» республикалық ислами бірлестігі тіркелді. Оның филиалдары ретінде еліміздің барлық аймағында 2228 мешіт қайта тіркеуден өтті.Ислам бірлестігінің негізгі мақсаты:ата-бабамыз аманат етіп қалдырған өсиетіне,дініне кір келтірмей ары қарай жалғастыру,тура жолдан таймай,қасиетті дінімізді жоғары ұстау.  
Ислам ғалымдары діннің анықтамасын Құран мәтініне сүйене отырып жасағанды.Құран-араб тілінде араб тілінде «көп оқылатын кітап» деген мағнаны білдіреді.Құран –Ұлы Жаратушының ақыретке дейін келіп кетер барша адамзатқа тура жол көрсету үшін соңғы пайғамбар Мұаммедке(с.ғ.с.) түсірілген,оқылуының өзі ғибадат саналатын кітап.Ал ардақты елші Мұхаммед(с.ғ.с.) сол кітаптың түсіндірушісі.Адаспауымызға жол көрсеткен нұрлы шырақ.  
Құран-беймәлім сырларды ашатын,екі дүниенің бақытын көрсетіп,ақ пен қараның ара-жігін ажыратып,өзіне сеніп шырақ тұтқан жандарды кемелдікке тәрбиелейтін Ұлы жаратушы тарапынан жіберілген соңғы кітап.Дүниеде кездесетін түрлі бөгеттерден алып шығар сара жол.Құран-адамзаттың тән азығы мен жан азығы,осы дүниелік ғұмыры мен ақыреттік мәңгілік өмірі.  
Ислам- Бүкіл адамзатты сенімі мен нанымына,тегі мен нәсіліне қарамай бейбітшілік пен ынтымаққа,сабырлық пен атзалыққа шақырып келе жатқан Алла тағаланың бірегей діні.Ислам дінінің ғылым-білім мен өркениеттің сарқылмас кәуар бұлағы екендігін әлем мойындауда.  
Ислам – қайрымдылық пен зұлымдықтың не екенін нақты түсіндіре алады, қалай дұрыс өмір сүру, қалай дұрыс тамақтану, қалай бала тәрбиелеу, әйелді қалай қастерлеу, қалай киіну, қоғамдық өмірдегі қатынас сияқты маңызды сұрақтарға жауап бере алады.Исламда, мемлекетті басқару ұйымы үшін, қаржыны реттеу, қоғамдық тәртіпті белгілеу және қадағалау, халық қажеттілігін қамтамасыз ету, ресурстарды адамдар арасында әділ бөлу сияқты т.б. нұсқаулар бар.Яғни, Ислам – «басынан аяғына» дейін құрылымы жетілген нағыз керемет Дін.   
  
Ислам дінінің қағидалары:  
1. Ақыл,жан,дін және дүние-мүлік алла тағаланың адамзатқа берген ең бағалы және абыройлы сыйы.Оларды қорғау дүниеде,ақыретте бақытқа қол жеткізетін бірден-бір шарт.  
2. Бақытқа қол жеткізу үшін Алла тағаламен,адамдармен дұрыс қарым-қатынас жасау.  
3. Алдымен жақсы адам болу.Жақсы адам-жақсы мұсыламн болады.  
4. Алла тағаланың барлық бұйрықтарын құрметтеп.оның жаратқандарына мейірімділікпен қарау.  
5. Құлшылықты шынайы ықыласпен орындау.  
6. Татулыққа,кешірімді болуға және кішіпейілдікке баулу.  
7. Білімге және ғылымға құрмет көрсетіп,оның қадірін білу.  
8. Болмашы нәрсеге бола адмдарды айыптамау.   
9. Үмітшіл болу,үмітсіздікке салынбау.   
10. Дінге және адамға қатысты істерде адал болу.  
11. Алланың және адамдардың жақсылықтарынарахмет айту.   
12. Бір қателік жасаса артынша кшірім сұрау.  
13. Әйелдердің әйелге тән,еркектердің еркекке тән киіну.   
14. Жаназа намазына қатысу.  
15. Қайтыс болғандардың жақсылықтарын айтып еске алу.   
16. Отанын және ұлтын сүйіп, оның құндылықтарын қорғау.   
17. Ережелер мен заңдарға бағыну   
18. Қолынан келмейтін нәрселерді айтпау және уәде бермеу.  
19. Жақсылық жасап қол ұшын бергенде жомарт болу, сараңдықтан сақтану.   
20. Жақсылыққа жақсылықпен жауап беру.   
21. Жеккөрушілік,кекшілдік сияқты жаман мінез-құлықтан бойын аулақ ұстау.  
22. Құқықтық кодекстерді біліп,оларды табандылықпен қорғау.   
23. Білмейтін болса,білгіштік танытпау.   
24. Қателеспеудің тек қана Аллаға тән екенін білу.  
25. Дүние мен ақырет бақытын бірдей мақсат тұту.   
26. Кіруге тыйым салынған орындарға кірмеу.  
27. Алған қарызын уақытында қайтару   
28. Хат-хабар,құттықтауларға жауап беру   
29. Ашықтан ашық адамдардың алдында кекірмеу, түшкірмеу,түкірмеу.   
30. Жолға күл-қоқыс,лас нәрселерді тастамау.  
31. Мешітке барғанда таза киімдерін киіп, хош иісті сулар сеуіп бару.  
Ата-ана,ерлі зайыпты және балалардан тұратын ең кішкене адамдар тобы «отбасы» деп аталады.Ұлт үшін отбасының маңызы зор.Өйткені,ұлттың кемелденуі-жанұядан.Жанұялар бақытты және шаттыққа толы болса, ұлт та күшті және қуатты болмақ.   
Аллаһ, «Отан және ұлт алдындағы борыштарымыз алдымен отбасында үйретіледі»-деген екен.  
  
Ата-ананың бала алдындағы міндеті:  
1.Балаларының дені сау етіп өсіру,оның тән мен жан саулығын қорғау.  
2.Балаларына арам нәрселерді жегізбеу.   
3.Баласына жақсы ат қою.  
4.Баласына намаз оқытуы, басқа да діни және ахлақи міндеттерін үйрету.   
5.Баласын оқытып,күн көре алатындай мамандық иесі етіп қалдыру   
6.Балаларын жақсы көре отырып,оларға сыйлық бергенде арасын ажыратпау.  
7.Балаларды жақсы көріп,олар,а үнемі көңіл бөлу.   
Мұғалім сөзі:Хазіретті Әли былай деген: «Балаларыңды өздерің болмайтын уақыт үшін тәрбиелеңдер,өйткені олар сендер болмайтын уақыт үшін жаратылған.  
Балалардың ата-ана алдындағы міндеттері:   
1.Атан-анаға жақсылық жасау   
2.күн көріс қиын болса оларға көмектесу  
3.Ата-ананы сөзбен немесе қылығымен ренжітпеу,тіпті «УФ» демеу.   
4.Ата-анаға жылы шырайлы қарап,жылы сөйлеу.   
5.Ата-ана шақырғанда тез келу.  
6.Кез-келген жерде ата-ана ризашылығын алу.   
7.Олардың рұқсатынсыз еш жерге бармау.   
Мұғалім сөзі: Ата-ана ақырлары жайында Пайғамбарымыз (с.ғ.с.) былай дейді: «Аллаһ ең жақсы көретін амал-уақытында оқылған намаз бен ата-анаға жақсылық жасау».   
Туған-туыс алдындағы міндет:   
1.Жақындарымызбен туған-туыстарымызды жақсы көріп,оларға құрмет көрсету.   
2.Қажет болғанда қол ұшын беру   
3.Оларды ұмытпау,оларға үнемі барып, көңіл –күйлерін сұрау,сыйлық беріп тұру.   
4.алыстағы туыстарға хат жазып,Телефонмен хабарласып,жанұя байланыстарын арттыру.   
5.Немере апа-аға,нағашы аға-апалар да ата-ана сияқты жақсы көріп,сыйлауымыз керек.   
Мұғалім сөзі:Пайғамбарымыз (с.ғ.с.): «Туысқандарымен байланысты үзген адам жәннәтқа кіре алмайды» дей отырып,жақын-туысқандармен араласудың маңызды екендігін білдірген.   
Көрші алдындағы міндет:   
1.Жанұя, туыстардан кейін ең жақын адамдар-көршілер.Үнемі араласып, көбіне бірге тұратын көршілермен арамыз жақсы болу керек.Бұл дініміздің әмірі.  
2.Көрші ақысына құрметпен қарау,ренжітпеу   
3.Жылы шырайлы болу,жылы сөйлеу.   
4.Басына іс түскенде көмек қолын созу.   
5.Шулап,қатты айқайлап,мазасын алмау.   
6.Ауырып қалса көңіл-күйлерін сұрау.   
Мұғалім сөзі:Ұлы Құран кәрімде көршілерге жақсылық жасауды бұйырған.   
Сүйікті Пайғамбарымыз да: «Аллаһ және ақірет күнініе сенетін адам көршісіне жақсылық жасасын»-деген.   
 Имандылыққа бет бұрған ізгі ниетті мұсылман үшін киелі ұғымдардың бірі-елге,жерге, отанға деген сүйіспеншілік.Олай болса,Отанды құрметтеу де мұсылман баласы үшін қастерлі парыз саналады. Отан деп отбасы мен ошақ қасын,ауасын жұтып,суын ішіп жүрген,байлығы мол кең –байтақ жерді,қазыналы қарттар мен ақ жаулықты әжелеріміз,тай –құлындай бірге өскен құрбы-құрдастар,қадірлі ата-ана жүрген елді айтамыз.Ал бір тілде сөйлейтін,діні бір,тарихы мен мәдениеті бір қауымды ұлт деп атаймыз.Алла адамды белгілі ұлттың өкілі етіп жаратды. Бұл жайлы Құран кәрімде былай делінген: «Әй, адам баласы!күдіксіз,сендерді бір ер,бір әйелден(Адам,Хаудан жараттық.Сондай-ақ бір-біріңді тануларың үшін сендерді ұлттар,рулар қылдық. Олай болса отанды қастерлейік. Исламда өзге ұлттарды қор санайтын ұлтшылдыққа Исламда орын жоқ.   
Кім-кімнің дежапырақ жаяр жері Отан. Отансыз бақыт жоқ.Сол себепті,әр адам туған жерін,отанын қастерлеуі керек. «Отанды сүю иманнан» деген мағынасы терең қанатты сөз.Өйткені иманды адам өз отанын сыйлап,қастерлей алады. Имансыз адам отанның қадір-қасиетін білмейді. Данышпан,дана ойшыл әз Төле би:   
Бұл қазақтың баласы,   
Тегінде нені көрмеген,   
Неше бір жайсаң данасы,   
Шешенде болған сөзбенен.   
Көсемде болған ойменен,  
Бірақ оның бәрі де.  
Ыдырап жатқан қазақтың,  
Қоса алмады бастарын.   
Мен боламын дегендер.  
Ақтамады сенімді.   
Көкірек қаққан хандарың,   
Лауазымға таласып.   
Быт-шыт қылды елімді,  
Береке бітім келместен.   
Аз дұшпан жеңіліп,   
Қайыстырды белімді -деп,аһ ұрып өтті дүниеден. Одан кейін Абылайлар да, басқалар да қазақтың басын қоса алмай зарлап кетті.Қазақ алауыздықтан езілген, жаншылған,тапталған, көрмегені жоқ халық.Міне осындай қасіреттен жұрттың басын қосып құтқарған,ел етуді, емлекет болып, өзгелермен терзесі тең тұруды іске асыруды Алла Тағала Нұрсұлтан Назарбаевқа нәсіп етіпті. Қазақ,Қазақстан Нұрсұлтан Әбішұлының бастауымен үлкен мәртебеге ие болды. Әлем қазақты Қазақстанды мойындап отыр. Қазақстан жаһандық қауымдастықтан ойып орын алды.   
МҰҒАЛІМ СӨЗІ: Исламның бір ойшыл ғұламасы әл Фудайл бин Ияд бірде: «Егер Алла анық қабыл ететін бір дұға жасауға мұрсат берілсе,онда мен біздің сұлтанымызға игілік тілеп, дұға жасар едім» деген болатын,себебі «мен өзім үшін дұға етсем,дұғам өзімнен өзге ешкімге пайда әкелмес.Ал сұлатнымызға дұға етіп,оған Алланың мейірімі түссе,онда көптеген ұлттар,ұлыстар мейірімге бөленер еді» деген екен. Олай болса елімізге қорған болар ағаларымыз аман болсын.  
  
Бір хадисте: «Екі көз ақыретте тозаққа күймейді:Күнәсінә өкініш білдіріп,оңашада егіліп жылаған көз, екіншісі Отанды қорғап шекара күзеткен көз» делінген.Демек, «өлсек шейіт,қалсақ ғазимыз»деген асқақ мұратпен «А,Құдайлап» жауға шапқан жүрегеі түкті батыр-баһадүрлеріміз ақ білектің күші,ақ найзаның ұшымен дұшпан жолатпаған кең байтақ жерге бабалар аманаты деп қарай білген жөн.Құс ұясын,ал адам отанын қорғайды.Сол себепті біз Отанымыздың күшті де қуатты болғанын қалаймыз.  
Алланың дінінде зорлық,өзара соғысу мүмкін емес.Ислам ешкіммен соғыспайды.Ислам- гуманизм діні.Біз Алланың сый еткен өмірін қастерлейміз.Сол себепті ешкімге қиянат жасамаймыз.Олай жасау ислам қағидаларына қайшы келеді.Ислам-ынтымақ,бірлік діні.Сол себепті халқымызға құраншылар,салафиттер,зікіршілер және басқа да дінді жекелеу етіп жіктелушілерге,бөлінушілерге қарсымыз. Біз адасып жүргендерді Алланың ақ жолында бірігуге,бейбітшілікке,тыныштыққа шақырамыз.Мешіттеріміз ғибадат ғана емес,сондай-ақ рухани білім ордасына айналуы үшін де күш саламыз. Қазіргі уақытта осы бағытта әр түрлі ауқымды іс-шаралар жүргізілуде.Ислам бірлестіктерінің филиалдары құрылып,секталар мен жатжерлік миссионерлердің көздеген,дітдеген мақсат-мүддесін,зымиян әректтерін ашып көрсетіп ақпарат құралдарында да сұхбаттасулар жүргізіп,секталармен өркениетті жолмен күресуде, оларға қарсы тұруда отанымыздың әрбір азаматы бірігулері ләзім.  
1.Қадір түні жөнінде ?   
2.Ораза тұту туралы?   
3.Дініміздің тірегі Намаз туралы .  
4.Дұға жөнінде (Жақсылық істеген адамға алғысын білдіру үшін ,отбасы берекелі болу үшін,жас баланы дамандықтан сақтау үшін оқылатын дұғалар).  
5.Жұма намазы туралы

6.Қыз бала үнемі орамал тағып жүру керек пе?   
7.Парыз ,Сүннет туралы ?   
8.Зекет беру деген не?  
Мұғалім сөзі:  
«…Иман сақтауға қорықпас жүрек, айналмас көңіл, босанбас буын керек-деп қорытады Абай. Ендеше барлығымыз иманды болайық.  
Бүгінгі тәрбие сағатымызды аяқтаймыз. Келесі кездескенше сау-саламатта болыңыз.